เงินบาทแข็งค่าตามภูมิภาค หลังมีแรงขายดอลลาร์
ค่าเงินบาทปิดตลาดเย็นนี้ (24 มี.ค.) ที่ระดับ 32.48/50 บาท/ดอลลาร์ จากช่วงเช้าที่ระดับ 32.50/51 บาท/ดอลลาร์ เคลื่อนไหวในทิศทางเดียวกับภูมิภาค โดยระหว่างวันเงินบาทเคลื่อนไหวในกรอบ 32.47-32.58 บาท/ดอลลาร์ ตามแรงเทขายดอลลาร์
24 มี.ค. 2558

นักบริหารการเงิน เปิดเผยถึงค่าเงินบาทปิดตลาดเย็นนี้ (24 มี.ค.) ที่ระดับ 32.48/50 บาท/ดอลลาร์ จากช่วงเช้าที่ระดับ 32.50/51 บาท/ดอลลาร์ เคลื่อนไหวในทิศทางเดียวกับภูมิภาค โดยระหว่างวันเงินบาทเคลื่อนไหวในกรอบ 32.47-32.58 บาท/ดอลลาร์ ตามแรงเทขายดอลลาร์
“บาทแข็งค่าช่วงบ่ายหลังตัวเลขของยูโรโซนออกมาดี ทำให้มีแรงเทขายดอลลาร์ทั่วโลก ขณะที่คาดว่าวันพรุ่งนี้เงินบาทจะเคลื่อนไหวอยู่ในกรอบแคบ 32.45-32.55 บาท/ดอลลาร์ โดยทิศทางน่าจะแข็งค่าได้มากกว่า” นักบริหารการเงินกล่าว